# **JUDRIOJO (MOBILAUS) INTERNETO RYŠIO PASLAUGŲ PIRKIMO–PARDAVIMO**

# **SUTARTIS**

2025 m. liepos d.

Šilalė

**Šilalės rajono savivaldybės administracija**, juridinio asmens kodas 188773720, kurios registruota buveinė yra J. Basanavičiaus g. 2-1, LT-75138 Šilalė, atstovaujama administracijos direktoriaus Andriaus Jančausko, toliau vadinama Klientas, ir **UAB „Tele2**“, juridinio asmens kodas 111471645, kurio registruota buveinė yra Upės g. 23, LT-08128, Vilnius, filialas Birutės g. 6, Klaipėda, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama viešojo sektoriaus projektų vadovės Linos Veselienės, veikiančios pagal įgaliojimą Nr. IR-1701, toliau vadinama *Tele2*, toliau abi kartu – Šalys, sudarė šią paslaugų viešojo pirkimo–pardavimo sutartį, toliau vadinamą „Sutartimi“, ir susitarė dėl toliau išvardintų sąlygų.

1. **Sutarties dalykas.**

*Tele2* parduoda, o *Klientas* perka judriojo (mobilaus) interneto ryšio paslaugas (toliau – Paslaugas). *Klientas* už Paslaugas atsiskaito pagal *Tele2* pateikiamas PVM sąskaitas faktūras.

1. **Paslaugos**

2.1. Paslaugų techninė specifikacija:

2.1.1. Numatomas preliminarus judriojo (mobilaus) interneto ryšio abonentų skaičius 1.

2.1.2. Paslaugos minimalus prakalbamas mėnesinis mokestis 6,09 Eur (su PVM).

2.1.3. Į minimalų mėnesinį mokestį įeina:

2.1.3.1. neriboti mobilūs duomenys Lietuvoje.

2.1.4. Duomenų kiekio apvalinamas 1 KB tikslumu.

2.1.5. Standartinio plano kaina be nuolaidos – 32,67 Eur su PVM/numeriui 1 mėnesiui. Sutarties laikotarpiu taikoma nuolaida (26,58 Eur be PVM/mėn./numeriui.).

2.1.6. Tiekėjas teikiant paslaugas taiko ISO 14001 standartus. Su pasiūlymu pateikiamas galiojantis sertifikatas ISO 14001.

2.1.7. Maksimali sutarties vertė 363,00 Eur su PVM.

2.2. Sutartis sudaroma kiekvienam abonentui atskirai 36 mėn. (tirsdešimt šešiems mėnesiams) arba kol bus pasiekta maksimali sutarties vertė. Sutartis įsigalioja nuo 2025 m. rugpjūčio 2 d.

**3. Kainos**

3.1. Tele2 įsipareigoja suteikti Klientui:

3.1.1. Paslaugų kainos:

*Lentelė Nr. 1 „Kainos“*

|  |  |
| --- | --- |
| **Paslaugos pavadinimas** | **Vieneto kaina, Eur su PVM** |
| 50GB duomenų Lietuvoje kompiuteryje | 6,09 |

3.2. Lentelėje Nr.1 neįvardintų kitų paslaugų, pvz., tarptautinių skambučių, tarptinklinio ryšio, apmokėjimo už automobilių stovėjimą mobiliuoju telefonu, skambučių padidinto tarifo numeriais ir kt., kaina nustatoma pagal tos dienos viešai mobilaus ryšio operatoriaus internetiniame puslapyje [www.tele2.lt](http://www.tele2.lt) skelbiamus įkainius, ar automobilių stovėjimo paslaugas, trumpųjų numerių paslaugas teikiančių Paslaugų teikėjų patvirtintus įkainius.

3.3. Paslaugų įkainiai gali būti perskaičiuojami, kai pasikeičia pridėtinės vertės mokesčio, taikomo perkamoms paslaugoms, dydis ar įstatymais nustatomas kitas, paslaugų įkainį tiesiogiai įtakojantis mokestis. Įkainio pokyčio dydis yra proporcingas mokesčio pokyčio dydžiui. Perskaičiuotas įkainis taikomos toms paslaugoms, kurios bus suteiktos po įstatymo, keičiančio mokesčio dydį, įsigaliojimo, jeigu tame įstatyme nenumatyta kitaip. Perskaičiuoti Sutarties įkainiai įforminami Sutarties Šalių pasirašytu protokolu, kuris yra neatsiejama Sutarties dalis.

**4. *Tele2* įsipareigojimai ir teisės**

4.1. *Tele2* įsipareigoja teikti Klientui interneto ryšio Paslaugas, atitinkančias tarptautinių standartų bei LR teisės aktų numatytus kokybės reikalavimus. Paslaugos pradedamos teikti per tris darbo dienas arba kitą Sutartyje numatytą terminą nuo šios Sutarties pasirašymo dienos, išskyrus atvejus, kuomet *Klientas* pateikė neteisingus duomenis.

4.2. *Tele2* užtikrina, kad teisės aktuose numatyta tvarka bei Šalių sutartais terminais *Kliento* nurodytus telefonų numerius perkels iš vieno operatoriaus tinklo į kitą (*Tele2*) tinklą.

4.3. Tele2 įsipareigoja pašalinti atsiradusius interneto ryšio tinklo infrastruktūros gedimus ne vėliau kaip per dvi darbo dienas nuo informacijos apie šiuos gedimus gavimo dienos. Gedimai šalinami iki *Tele2* bazinės stoties.

4.4*. Tele2* įsipareigoja užtikrinti judriojo interneto ryšio slaptumą pagal Lietuvos Respublikos įstatymus.

4.5. *Tele2* įsipareigoja *Kliento* reikalavimu pataisyti ar pakeisti SIM kortelę. Jeigu SIM kortelė yra netinkama naudoti dėl gamybos defekto, *Tele2* įsipareigoja tokią SIM kortelę pataisyti ar pakeisti savo sąskaita. Kitais atvejais, įskaitant SIM kortelės sugadinimą ar kitokį pažeidimą, atsiradusį eksploatuojant kortelę, ir tais atvejais, kai SIM kortelė yra prarasta, SIM kortelė keičiama ar taisoma *Kliento* sąskaita.

4.6. *Tele2* turi teisę neteikti Paslaugų arba teikti Paslaugas ribota apimtimi ryšio tinklo profilaktikos ar remonto darbų laikotarpiu, tokia apimtimi, kuri reikalinga tokiems darbams atlikti. Tinklo profilaktikos ar remonto darbai, esant galimybėms, vykdomi mažiausiomis tinklo apkrovos valandomis.

**5. *Kliento* įsipareigojimai ir teisės**

5.1. *Klientas* įsipareigoja laiku atsiskaityti už suteiktas paslaugas pagal *Tele2* pateikiamas PVM sąskaitas-faktūras.

5.2. *Klientas* turi teisę pareikšti pretenzijas dėl paslaugų kokybės, jei ji neatitinka Pardavėjo pasiūlyme deklaruotos paslaugų kokybės.

5.3. *Klientas* turi teisę papildomą mokestį gauti detalią informaciją apie apmokestinamas Paslaugas.

5.4. *Klientas* įsipareigoja *Tele2* tinkle naudoti tik techniškai tvarkingą ryšio paslaugų gavimo įrangą, laikytis įrangos naudojimo instrukcijų bei kitų reikalavimų, neatlikti veiksmų, kurie sukeltų pavojų ar darytų žalą *Tele2* tinklui, SIM kortelei ar įrangai, naudotis Paslaugomis nepažeidžiant trečiųjų asmenų teisėtų interesų bei atsakyti už visus dėl šios pareigos pažeidimo atsiradusius nuostolius. *Kliento* naudojama ryšio paslaugų gavimo įranga turi atitikti Lietuvos Respublikoje galiojančius reikalavimus tokiai įrangai.

5.5. *Klientas* turi nedelsiant raštu informuoti *Tele2* apie įmonės pavadinimo, Sutartyje nurodytų adresų, elektroninio pašto adreso, telefono, fakso, banko sąskaitos duomenų, įmonės įgalioto asmens pakeitimus. *Tele2* neatsako už *Kliento* patirtą žalą, susijusią su šios pareigos neįvykdymu.

5.6. *Klientas* privalo nedelsiant informuoti *Tele2* apie SIM kortelės praradimą, netekimą ar sugadinimą, įskaitant, bet neapsiribojant, tuos atvejus, kai SIM kortelė buvo prarasta dėl vagystės, ir panašiais atvejais. Apie šiuos faktus *Klientas* privalo žodžiu pranešti *Tele2* klientų aptarnavimo skyriui Sutartyje nurodytais telefono numeriais. Paslaugų teikimas sustabdomas per 1 valandą nuo *Kliento* žodinio pranešimo gavimo. Iki *Tele2* informavimo *Klientas* atsako už bet kokią žalą ar nuostolius, susijusius su aukščiau minėtomis aplinkybėmis (pavyzdžiui, kai prarasta SIM kortele pasinaudoja tretysis asmuo ir pan).

**6. Atsiskaitymo tvarka**

6.1. Pasibaigus ataskaitiniam laikotarpiui – kalendoriniam mėnesiui, *Tele2* per dešimt dienų pateikia *Klientui* sąskaitą, į kurią įtraukiamas minimalus prakalbamas ir/ar kitas mokestis bei mokesčiai už telefono ryšio Paslaugas, suteiktas per praėjusį kalendorinį mėnesį. Mokesčiai už Paslaugas, kurių suteikimo vieta buvo užsienyje, įtraukiami į *Klientui* siunčiamas sąskaitas ne vėliau kaip per tris kalendorinius mėnesius nuo atitinkamos Paslaugos suteikimo dienos.

6.2. Vykdant Sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), teikiamos Paslaugų teikėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis sąskaitų administravimo bendrąja informacine sistema SABIS, prieinamą interneto adresu: <https://sabis.nbfc.lt/>. Užsakovas elektronines sąskaitas faktūras priima ir apdoroja naudodamasis informacinės sistemos SABIS priemonėmis, išskyrus VPĮ 22 str. 12 d. nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. Apmokėjimas atliekamas į Tele2 nurodytą banko sąskaitą  per 30 dienų nuo sąskaitos-faktūros išrašymo dienos.

**6.3. PVM sąskaita faktūra turi būti išrašoma Bilionių seniūnijos vardu (Šilalės rajono savivaldybės administracijos Bilionių seniūnija, kodas 188613819, adresas: Rungio g. 2, Bilionių k., Šilalės r.).**

6.4. Jeigu *Klientas* nustatytu laiku neapmoka sąskaitos, *Klientas, Tele2* pareikalavus, privalo mokėti *Tele2* 0,02 procento dydžio delspinigius už kiekvieną uždelstą dieną, skaičiuojant nuo laiku neapmokėtos sumos.

**7. Šalių atsakomybė**

7.1. Šalys atsako už tai, kad Sutartyje nustatyti įsipareigojimai būtų vykdomi tinkamai ir laiku, Lietuvos Respublikos įstatymų nustatyta tvarka.

7.2. Jeigu *Klientas* negalėjo naudotis *Tele2* Paslaugomis dėl *Tele2* kaltės bei patyrė žalą, žalos atlyginimo klausimas yra sprendžiamas Šalių susitarimu arba įstatymų nustatyta tvarka.

7.3. *Tele2* neatsako už *Kliento* patirtus nuostolius dėl *Tele2* tinklo sutrikimų, išskyrus atvejus, jeigu šie nuostoliai buvo sąlygoti *Tele2* tyčios ar didelio neatsargumo. *Tele2* jokiais atvejais neatsako už netiesioginius *Kliento* nuostolius.

7.4. *Tele2* neatsako už interneto ryšio užtikrinimą ir jo kokybę, taip pat už *Kliento* patirtą žalą, jeigu *Klientas* naudoja *Tele2* netestuotą ir/ar ne iš *Tele2* įsigytą įrangą.

7.5. *Tele2* neatsako už interneto ryšio užtikrinimą ir jo kokybę, taip pat už *Kliento* patirtą žalą, jei *Tele2* tinklas buvo išjungtas Lietuvos Respublikos kompetentingų institucijų nustatytų *Tele2* tinklo išjungimo privalomiems profilaktiniams patikrinimams ir išjungimams dėl gedimų laiko limito ribose.

7.6. Šalys neatsako už savo sutartinių įsipareigojimų nevykdymą, jeigu tai sąlygoja nenugalimos jėgos aplinkybės. Sutarties Šalis, kuri dėl nenugalimos jėgos aplinkybių negali įvykdyti prisiimtų įsipareigojimų, nedelsdama privalo registruotu laišku apie tai informuoti kitą Sutarties Šalį. Netinkamas kitos Šalies informavimas ar informacijos nepateikimas atima iš Šalies teisę remtis minėtomis aplinkybėmis kaip pagrindu, atleidžiančiu nuo atsakomybės dėl prisiimtų įsipareigojimų netinkamo vykdymo ar nevykdymo.

7.7. *Tele2* atlygina Šalių sutarto ar atsakingos institucijos nustatyto dydžio nuostolius, įskaitant šią sumą į būsimus mokėjimus už Paslaugas, arba pervedant šią sumą į *Kliento* nurodytą sąskaitą, jeigu *Klientas* nebesinaudoja *Tele2* paslaugomis.

7.8. Įsiskolinęs *Klientas* privalo atlyginti visas pagrįstas išlaidas, susijusias su įsiskolinimo priteisimu ir išieškojimu, įskaitant pretenzijos pareiškimo pašto išlaidas, kreditoriaus apsilankymo pas skolininką išlaidas, kreditoriaus išlaidas tretiesiems asmenims už tarpininkavimą susigrąžinant skolą, teisinių paslaugų bei teismo išlaidas.

**8. Susirašinėjimas**

* 1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą:

|  |  |  |
| --- | --- | --- |
|  | **Kliento atstovas** | **Tele2 atstovas** |
| Vardas, pavardė | Loreta Daukantienė | Lina Veselienė |
| Adresas | Rungio g. 2, Bilionių k., Šilalės r. | Birutės g. 6, LT-91203 Klaipėda |
| Mob. | +370 686 92428 | +370 606 56660 |
| El. paštas | loreta.daukantiene[@silale.lt](mailto:vilma.kasnauskiene@silale.lt) | [lina.veseliene@tele2.lt](mailto:lina.veseliene@tele2.lt) |

8.2. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau, kaip prieš penkias darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

**9. Kitos sąlygos**

9.1. Pasirašydamos šią Sutartį, Šalys patvirtina, kad Tele2 suteikė, o Klientas gavo SIM kortelę, būtiną Tele2 Paslaugų gavimui.

9.2. Šalys įsipareigoja tarpusavio santykiuose laikytis konfidencialumo: neatskleisti raštu, žodžiu ar kitokiu pavidalu tretiesiems asmenims jokios komercinės, dalykinės, finansinės informacijos, su kuria buvo supažindintos bendradarbiaudamos šios Sutarties pagrindu.

9.3. Sutartis sudaryta dviem vienodą juridinę galią turinčiais egzemplioriais, po vieną kiekvienai Sutarties Šaliai.

9.4. Sutartis įsigalioja nuo 2025 m. rūgpjūčio 2 d. ir galioja 36 mėn. Sutarties pasibaigimas neatleidžia šalių nuo visiško įsipareigojimų, kilusių dar galiojant Sutarčiai, įvykdymo*.*

9.5. Sutarties nutraukimo tvarka: Sutartis nutraukiama pasibaigus galiojimo terminui, bet ne anksčiau, nei įsigalioja paslaugų teikimo sutartis su naujo pirkimo konkurso laimėtoju. Jei viena iš Sutarties Šalių nevykdo sutartinių įsipareigojimų ir tai yra esminis Sutarties pažeidimas, kita Šalis gali vienašališkai nutraukti Sutartį, įspėjusi kitą Sutarties Šalį raštu prieš 20 darbo dienų ir pateikusi pagrįstus motyvus.

9.6. Sudarytos Sutarties sąlygos per visą jos galiojimo laikotarpį nekeičiamos.

9.7. Jei kuri nors šios Sutarties dalis tampa negaliojanti arba anuliuojama, likusios Sutarties dalys lieka galioti.

9.8. Ginčų sprendimo tvarka:ginčai sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos civilinio proceso kodekso nustatyta tvarka teisme.

9.9. Užsakovo paskirtas asmuo, atsakingas už Sutarties ir pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas, Šilalės rajono savivaldybės administracijos Teisės, personalo ir civilinės metrikacijos skyriaus vyriausioji specialistė Raimonda Bružienė, tel. (0 449) 45337, el. p. [raimonda.bruziene@silale.lt](mailto:raimonda.bruziene@silale.lt).

1. **Sutarties šalių rekvizitai ir parašai:**

## *Tele2 Klientas*

|  |  |
| --- | --- |
| **UAB „Tele2“**  Upės g. 23, LT-08128, Vilnius  Įmonės kodas 111471645  PVM mokėtojo kodas LT114716417  A. s. Nr. LT417044060001223597  Bankas AB SEB bankas  Tel. +370 606 56 660  El. paštas [lina.veseliene@tele2.lt](mailto:lina.veseliene@tele2.lt) | **Šilalės rajono savivaldybės administracija**  J. Basanavičiaus g. 2-1, LT-75138 Šilalė  Juridinio asmens kodas 188773720  Tel. 0 449 76114  Faksas:0 449 76118  El. paštas:[info@silale.lt](mailto:info@silale.lt) |

\_\_\_\_\_Lina Veselienė\_\_\_\_\_\_\_\_\_\_\_\_\_\_\_\_ \_\_\_\_Andrius Jančauskas\_\_\_\_\_\_\_\_\_\_\_\_\_\_\_\_\_\_\_

(vardas, pavardė) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(parašas) (parašas)

A.V. A.V.